இராபர்ட் மக்மகான்

இராபர்ட் கே. மெக்மகான்(Robert K. McMahan) (பிறப்பு: 1961) ஒரு அமெரிக்க இயற்பியலாளரும் மற்றும் தொழில்முனைவோரும் ஆவார் , அவர் கெட்டரிங் பல்கலைக்கழகத்தின் ஏழாவது, தற்போதைய தலைவர் ஆவார்.

வாழ்க்கையும்  தொழிலும்

கல்வியியல் 
மெக்மகான் 1982 ஆம் ஆண்டில் டியூக் பல்கலைக்கழகத்தில் இயற்பியல், கலை வரலாற்றில் இளங்கலைப் பட்டங்களைப் பெற்ற பிறகு, 1986 ஆம் ஆண்டில் டார்ட்மவுத் பல்கலைக்கழகத்தில் கேரி வேக்னரின் கீழ் இயற்பியலில் முனைவர் பட்டத்தையும் பெற்றார். மார்கரெட் கெல்லரின் கீழ்  ஆர்வர்டு, சுமித்சோனிய வானியல் மையத்தில் முதுமுனைவர் அமர்த்தத்துக்குப் பிறகு , பல பெருநிறுவன, பொதுத்துறை  பங்களிப்புகளில் ஈடுபட்டிருந்தபோது (கீழே உள்ள பெருநிறுவனங்கள், பொதுப் பணிகளைப் பார்க்கவும்)  இவர் 1989 முதல் 2008 வரை சேப்பல் கில்லில் உள்ள வட கரோலினா பல்கலைக்கழகத்தில் இயற்பியல், வானியல் ஆராய்ச்சி பேராசிரியராகவும் , ஆக்சுபோர்டு பல்கலைக்கழகத்திலும்  தர்ஹாம் பல்கலைக்கழகத்திலும் வருகைதரு அறிஞராகவும் பணியாற்றினார்.  இவர் 2008 ஆம் ஆண்டில் மேற்கு கரோலினா பல்கலைக்கழகத்தில் கிம்மல் பள்ளியின் நிறுவன புலமுதல்வராகவும் , பொறியியல் பேராசிரியராகவும் சேர்ந்தார் , 2011 ஆம் ஆண்டில் கெட்டரிங் பல்கலைக்கழகத்தின் ஏழாவது தலைவராக ஆனார் , அங்கு  இவர் இயற்பியல் பேராசிரியராக அமர்த்தப்பட்டார்.

மெக்மகான் தனது தொழில் வாழ்க்கையின்  தொடக்கத்தில்  வெண்குறுமீன்களில் கணினிவழி படிமமாக்கம், நோக்கீட்டுப் பணிகளுக்காக அறியப்படுகிறார் , பின்னர் அண்டவியல், புரப்பால்வெளி வானியல் ஆகியவற்றில் பணியாற்றினார். ஒரு பட்டதாரி மாணவராக அவர் ஏழு சாமுராய் ஆராய்ச்சிக் குழுவில் ஈடுபட்டார் , இது கிரேட் அட்ராக்டர் இருப்பை முன்வைத்தது. இந்த முயற்சியின் விளைவாக பால்வெளிகளுக்கான தொலைவை மதிப்பிடுவதற்கான ஒரு முறையியல் வளர்ச்சி ஏற்பட்டது , இது  அண்டத்தின் மொத்தப் பொருண்மை அடர்த்தியை அளவிடுவதற்கான மிகவும் நம்பகமான வழிகளில் ஒன்றாக மாறியுள்ளது.  மார்கரெட் கெல்லரின் கீழ் ஹார்வர்ட் & ஸ்மித்சோனியன் வானியற்பியல் மையத்தில் ஒரு முதுமுனைவராக அவர் ஆராய்ச்சியில் பங்கேற்றார் , இதன் விளைவாக  அண்டப் பேரியல் கட்டமைப்பின் வரைபடங்கள் உருவாக்கப்பட்டன , இது பெரிய சுவரின் கண்டுபிடிப்புக்கு வழிவகுத்தது.

அவர் EFAR திட்டத்தில் பேரளவு எண்ணிக்கையில்  விண்மீன் செறிந்த நீள்வட்டப் பால்வெளிக் கொத்துகளின் சிறப்பு விரைவு(திசைவேகம்) பற்றிய விரிவான ஆய்வில் உறுப்பினராக இருந்தார்  .  இவரது  ஆர்வர்டு, சுமித்சோனிய வானியல் மையத்தில் 40 மணித்துளி திரைப்படமான, சோ மெனி கேலக்சி, சோலிட்டிம் டைம்  எனும் முப்பருமானக் காட்சிப்படுத்தல் மென்பொருளை உருவாக்கினார். இது தேசிய விமான, விண்வெளி அருங்காட்சியகத்தில் காட்சிக்கு வைக்கப்பட்டது.  

வானியல், வானியற்பியல், பொறியியல், பொதுக் கொள்கை ஆகியவற்றில் 50 க்கும் மேற்பட்ட கட்டுரைகளை வெளியிட்டுள்ளார். மேலும், ஐந்து அமெரிக்க காப்புரிமைகளைப் பெற்றுள்ளார்.

2011,ஆகத்து 1 அன்று கெட்டர்னிங் பல்கலைக்கழகத்தின் தலைவர் பதவியை மெக்மகான் ஏற்றுக்கொண்டார்.

பொது,  பெருநிறுவனம் 
ஹார்வர்ட் & ஸ்மித்சோனிய நிறுவனத்தில் மெக்மகான் , 1988 ஆம் ஆண்டில் கேம்பிரிட்ஜிலும் - மாசசூசெட்சிலும் மெக்மகான் ஆராய்ச்சி ஆய்வகங்களையும் பயன்முறை இயற்பியல் ஆராய்ச்சிவழி உருவாக்க நிறுவனத்தையும் நிறுவினார்.  இது 1989 ஆம் ஆண்டில் வட கரோலினாவின் ஆராய்ச்சி முக்கோண பூங்காவிற்கு மாற்றப்பட்டது. பின்னர் 2000 ஆம் ஆண்டில் கிரெத்தாக் - மெக்பெத் குழுமத்தால் வாங்கப்பட்டது. பின்னர் அவர் சிஐஏ நிதியுதவி பெறும் தனியார் தன்முனைவோர் மூலதன அமைப்பான இன் - க்யூ - டெல் நிறுவனத்தில் சேர்ந்தார் , பின்னர் வட கரோலினா ஆளுநரின் அறிவியல் தொழில்நுட்பத்திற்கான மூத்த  அறிவுரையாளராகவும் , 2003 முதல் 2008 வரை வட கரோலினாவின் அறிவியல் தொழில்நுட்ப வாரியத்தின் நிர்வாக இயக்குநராகவும் பணியாற்றினார். அங்கு அவர் குறிப்பிடத்தக்க மாநில, தேசிய கண்டுபிடிப்புகள் - முதலீட்டு மூலதனம், தொழில்நுட்ப அடிப்படையிலான பொருளாதார மேம்பாட்டுக் கொள்கைகள், சட்டங்களின் வளர்ச்சி ஆகிய பணிகளுக்குத் தலைமை தாங்கினார்.

தனிப்பட்ட வாழ்க்கை 
மெக்மகான் 1989 முதல் மெக்கில் பல்கலைக்கழகத்தின் முன்னாள் பட்டதாரி மாணவரான கரேன்  தெசுசாம்ப்சை மணந்தார். இவர்களுக்கு இரண்டு குழந்தைகள் உள்ளனர்.

குறிப்புகள்

வெளி இணைப்புகள் 
 கெட்டரிங் பல்கலைக்கழகத் தலைவரின் தலைமை அலுவலகம்

 
அமெரிக்க வானியற்பியலாளர்கள்
அமெரிக்க அண்டவியலாளர்கள்
வான்பொருள் கண்டுபிடிப்பாளர்கள்
1961 பிறப்புகள்
வாழும் நபர்கள்
அமெரிக்க இயற்பியலாளர்கள்
அண்டவியலாளர்கள்